Puht-talupojaromaanidest väärib esiletõstmist äärmiselt hästi kaa­lutud realistlik kirjeldus Kesk-Rootsist, nimelt Synden pa Skruke (Patt Skrukes) noore kirjaniku Irja Brovalliuse sulest, kellelt eelmisel aastal ilmus heatahtliku kriitikaga vastu võetud teatriromaan. Teatavasti on käsiteldav  žanr Rootsis väga läbitöötatud ja min­geid uusi jooni ei anna ka käesolev kirjanik, kuid sellegipoolest on nii isiku- kui miljöökujutlus äärmiselt kindlapiirdeliselt ja osavalt esitatud ja sündmustikul on niihästi hoogu ja usutavust kui ka põnevust.